**BIZOTTSÁGI ÉS NEMZETISÉGI HATÁROZATOK**

**Szombathely Megyei Jogú Város Közgyűlése 2020. január 30-i**

**ülésére, a 2. napirend tárgyalásához**

**Szombathely Megyei Jogú Város Önkormányzata 2019. évi költségvetési rendeletének IV. számú módosítása**

**5/2020. (I.27.) GJB számú határozat**

A Gazdasági és Jogi Bizottság a „Javaslat önkormányzati rendeletekkel kapcsolatos döntések meghozatalára” című előterjesztést megtárgyalta, és az önkormányzat 2019. évi költségvetéséről szóló 5/2019. (IV.1.) önkormányzati rendelet módosításáról szóló rendelet tervezetet az előterjesztésben foglaltak szerint javasolja a Közgyűlésnek elfogadásra.

**2/2020. (I.27.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „Javaslat önkormányzati rendeletekkel kapcsolatos döntések meghozatalára” című előterjesztést megtárgyalta, és a Szombathely Megyei Jogú Város Önkormányzata 2019. évi költségvetéséről szóló 5/2019. (IV.1.) önkormányzati rendelet IV. számú módosításáról szóló rendelettervezetet a Közgyűlésnek elfogadásra javasolja.

**4/2020. (I. 28.) VISB sz. határozat**

A Városstratégiai, Idegenforgalmi és Sport Bizottság „Javaslat önkormányzati rendeletekkel kapcsolatos döntések meghozatalára” című előterjesztést megtárgyalta, és a Szombathely Megyei Jogú Város Önkormányzata 2019. évi költségvetéséről szóló 5/2019. (IV.1.) önkormányzati rendelet IV. számú módosítását az előterjesztésben foglaltak szerint javasolja a Közgyűlésnek elfogadásra.

**4/2020. (I. 28.) KESzB számú határozat**

A Költségvetési Ellenőrző Szakmai Bizottság a „Javaslat Szombathely Megyei Jogú Város Önkormányzata 2019. évi költségvetéséről szóló 5/2019. (IV.1.) önkormányzati rendelet IV. számú módosításáról” szóló előterjesztést megtárgyalta, és azt a Közgyűlésnek elfogadásra javasolja.

**3/2020.(I.28.) KOCB számú határozat**

A Kulturális, Oktatási és Civil Bizottság a „Javaslat önkormányzati rendeletekkel kapcsolatos döntések meghozatalára” című előterjesztést megtárgyalta, és az önkormányzat 2019. évi költségvetéséről szóló 5/2019. (IV.1.) önkormányzati rendelet módosításáról szóló rendelet tervezetet az előterjesztésben foglaltak szerint javasolja a Közgyűlésnek elfogadásra.

**4/2020. (01.29.) SzLB. számú határozat**

A Szociális és Lakás Bizottság „Javaslat önkormányzati rendeletekkel kapcsolatos döntések meghozatalára” című előterjesztést megtárgyalta, és az Önkormányzat 2019. évi költségvetéséről szóló 5/2019. (IV.1.) önkormányzati rendelet IV. számú módosításáról szóló rendelet-tervezetet az előterjesztésben foglaltak szerint elfogadásra javasolja a Közgyűlésnek.

**2/2020.(I.29.) ESzB számú határozat**

Az Egészségügyi Szakmai Bizottság a „Javaslat önkormányzati rendeletekkel kapcsolatos döntések meghozatalára” című előterjesztést megtárgyalta, és az önkormányzat 2019. évi költségvetéséről szóló 5/2019. (IV.1.) önkormányzati rendelet módosításáról szóló rendelet tervezetet az előterjesztésben foglaltak szerint javasolja a Közgyűlésnek elfogadásra.

**Szombathely Megyei Jogú Város Német Önkormányzata**

**Javaslat egyetértési jog gyakorlására**

**a Szombathelyi Napsugár Óvoda és a Szombathelyi Pipitér Óvoda**

**2019. évi költségvetésének IV. sz. módosításához**

**NÖ 11/2020. (I. 24.) sz. határozat**

Szombathely Megyei Jogú Város Német Önkormányzatának Képviselő-testülete megtárgyalta a Szombathelyi Napsugár Óvoda - *Sonnenstrahl Kindergarten, Steinamanger* (Szombathely, Pázmány Péter körút 26/a) és a Szombathelyi Pipitér Óvoda - *Färberkamille Kindergarten, Steinamanger* (Szombathely, Bem József u. 9/c.) 2019. évi költségvetésének módosításával kapcsolatos előterjesztést, amely a fenntartói megkeresés alapján Szombathely Megyei Jogú Város Önkormányzata 2019. évi költségvetési rendelete IV. sz. módosításának részét képezi.

A Képviselő-testület az előterjesztett javaslatban foglaltak és a nemzeti köznevelésről szóló 2011. évi CXC. törvény 84. § (9) bekezdés b) pontja alapján

**egyetértését adja**

az alapító okiratuk szerint német nemzetiségi nevelési-oktatási feladatot ténylegesen ellátó nevelési-oktatási intézmények 2019. évi költségvetésének módosításához.

A Képviselő-testület kéri a nemzetiségi önkormányzat elnökét, hogy az intézmények költségvetésének módosításáról szóló fenntartói megkeresés esetén gondoskodjon az egyetértési jog gyakorlásával kapcsolatos előterjesztés benyújtásáról.

A Képviselő-testület megbízza a nemzetiségi önkormányzat elnökét, hogy a határozatban foglaltakról tájékoztassa dr. Nemény András Polgármester Urat és dr. Károlyi Ákos Jegyző Urat.